title: Регламент за изпълнение (ЕС) № 861/2012 на Комисията от 20 септември 2012 година за определяне на размера на възстановяванията, приложим за яйца и яйчни жълтъци, изнасяни под формата на стоки, които не са включени в приложение I към Договора

text:
               21.9.2012

               BG

               Официален вестник на Европейския съюз

               L 255/27

         РЕГЛАМЕНТ ЗА ИЗПЪЛНЕНИЕ (ЕС) № 861/2012 НА КОМИСИЯТА
   от 20 септември 2012 година
   за определяне на размера на възстановяванията, приложим за яйца и яйчни жълтъци, изнасяни под формата на стоки, които не са включени в приложение I към Договора
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 от него,
   като има предвид, че:

               (1)

               Член 162, параграф 1, буква б) от Регламент (ЕО) № 1234/2007 предвижда, че разликата между цените в международната търговия за продуктите, посочени в член 1, параграф 1, буква т) и изброени в част ХIХ от приложение I към посочения регламент, и цените в Съюза могат да се покриват от възстановявания при износ, когато тези продукти са изнасяни под формата на стоки, изброени в част V от приложение ХХ към въпросния регламент.

               (2)

               Регламент (ЕC) № 578/2010 на Комисията от 29 юни 2010 г. за прилагане на Регламент (ЕО) № 1216/2009 на Съвета относно системата за възстановяване на средства при износа на определени селскостопански продукти, изнасяни под формата на стоки, които не са включени в приложение I към Договора, както и на критериите за определяне на размера на такова възстановяване (2), уточнява продуктите, за които трябва да се определи размер на възстановяване, който да се прилага, когато тези продукти се изнасят под формата на стоки, изброени в част V от приложение ХХ към Регламент (ЕО) № 1234/2007.

               (3)

               В съответствие с член 14, параграф 1, от Регламент (ЕC) № 578/2010 размерът на възстановяване за 100 килограма от всеки от въпросните основни продукти следва да се определя за срок със същата продължителност като този, за който възстановяванията са определени за същите продукти, изнасяни в непреработен вид.

               (4)

               Член 162, параграф 2 от Регламент (ЕО) № 1234/2007 определя, че възстановяването при износ за продукт, съдържащ се в стока, не може да надвишава възстановяването, приложимо за този продукт, когато е изнасян без допълнителна преработка.

               (5)

               Действащите понастоящем възстановявания са определени с Регламент за изпълнение (ЕС) № 536/2012 на Комисията (3). Същият регламент следва да бъде отменен, тъй като трябва да бъдат определени нови възстановявания.

               (6)

               С цел да се избегне несъвместимостта с текущата ситуация на пазара, да се предотвратят пазарните спекулации и да се гарантира ефективност на управлението настоящият регламент следва да влезе в сила в деня на публикуването му в Официален вестник на Европейския съюз.

               (7)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Размерът на възстановяване, приложим за основните продукти, изброени в приложение I към Регламент (ЕC) № 578/2010 и в част ХIХ от приложение I към Регламент (ЕО) № 1234/2007 и изнасяни под формата на продукти, изброени в част V от приложение ХХ към Регламент (ЕО) № 1234/2007, се определя, както е посочено в приложението към настоящия регламент.
   Член 2
   Регламент за изпълнение (ЕС) № 536/2012 се отменя с настоящото.
   Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 септември 2012 година.

            За Комисията, от името на председателя,

         Daniel CALLEJA

            Генерален директор на Генерална дирекция „Предприятия и промишленост“

      (1)  ОВ L 299, 16.11.2007 г., стр. 1.

      (2)  ОВ L 171, 6.7.2010 г., стр. 1.

      (3)  ОВ L 163, 22.6.2012 г., стр. 16.

      ПРИЛОЖЕНИЕ

         Размер на възстановяване, приложим от 21 септември 2012 година за яйца и яйчни жълтъци, изнасяни под формата на стоки, които не са включени в приложение I към Договора

                  (EUR/100 kg)

                  Код по КН

                  Описание

                  Местоназначение (1)

                  Размер на възстановяване

                  0407

                  Птичи яйца с черупки, пресни, консервирани или варени:

                  – други пресни яйца:

                  0407 21 00

                  – – от кокошки (Gallus domesticus)

                              а)

                              При износ на яйчен албумин под кодове по КН 3502 11 90 и 3502 19 90

                  02

                  0,00

                  03

                  9,50

                  04

                  0,00

                              б)

                              При износ на други стоки

                  01

                  0,00

                  0407 29

                  – – Други:

                  0407 29 10

                  – – – От домашни птици, различни от кокошки (Gallus domesticus)

                              а)

                              При износ на яйчен албумин под кодове по КН 3502 11 90 и 3502 19 90

                  02

                  0,00

                  03

                  9,50

                  04

                  0,00

                              б)

                              При износ на други стоки

                  01

                  0,00

                  0407 90

                  – Други:

                  0407 90 10

                  – – От домашни птици

                              a)

                              При износ на яйчен албумин под кодове по КН 3502 11 90 и 3502 19 90

                  02

                  0,00

                  03

                  9,50

                  04

                  0,00

                              б)

                              При износ на други стоки

                  01

                  0,00

                  0408

                  Птичи яйца без черупки и яйчни жълтъци, пресни, сушени, варени във вода или на пара, представени в различни форми, замразени или консервирани по друг начин, със или без прибавка на захар или други подсладители:

                  – Яйчни жълтъци:

                  0408 11

                  – – Сушени:

                  ex 0408 11 80

                  – – – Годни за консумация от човека:

                  неподсладени

                  01

                  0,00

                  0408 19

                  – – Други:

                  – – – Годни за консумация от човека:

                  ex 0408 19 81

                  – – – – Течни:

                  неподсладени

                  01

                  0,00

                  ex 0408 19 89

                  – – – – Замразени:

                  неподсладени

                  01

                  0,00

                  – Други:

                  0408 91

                  – – Сушени:

                  ex 0408 91 80

                  – – – Годни за консумация от човека:

                  неподсладени

                  01

                  0,00

                  0408 99

                  – – Други:

                  ex 0408 99 80

                  – – – Годни за консумация от човека:

                  неподсладени

                  01

                  0,00

         (1)  Местоназначенията са, както следва:

                  01

                  трети страни. За Щвейцария и Лихтенщайн тези размери не са приложими за изнасяни стоки, изброени в таблици I и II от Протокол № 2 към Споразумението между Европейската общност и Конфедерация Швейцария от 22 юли 1972 г.,

                  02

                  Кувейт, Бахрейн, Оман, Катар, Обединени арабски емирства, Йемен, Турция, Хонконг САР и Русия,

                  03

                  Южна Корея, Япония, Малайзия, Тайланд и Филипините,

                  04

                  всички местоназначения, с изключение на Щвейцария и тези, изброени в 02 и 03.


title: Регламент за изпълнение (ЕС) № 1265/2014 на Комисията от 26 ноември 2014 година за установяване на стандартни стойности при внос с цел определяне на входната цена на някои плодове и зеленчуци

text:
               27.11.2014

               BG

               Официален вестник на Европейския съюз

               L 341/9

         РЕГЛАМЕНТ ЗА ИЗПЪЛНЕНИЕ (ЕС) № 1265/2014 НА КОМИСИЯТА
   от 26 ноември 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 ноември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  67,7

                  IL

                  45,2

                  MA

                  85,4

                  ZZ

                  66,1

                  0707 00 05

                  AL

                  57,9

                  JO

                  203,0

                  TR

                  134,1

                  ZZ

                  131,7

                  0709 93 10

                  MA

                  36,3

                  TR

                  129,5

                  ZZ

                  82,9

                  0805 20 10

                  MA

                  84,2

                  ZZ

                  84,2

                  0805 20 30, 0805 20 50, 0805 20 70, 0805 20 90

                  CN

                  59,1

                  PE

                  74,4

                  TR

                  68,5

                  ZZ

                  67,3

                  0805 50 10

                  TR

                  82,2

                  ZZ

                  82,2

                  0808 10 80

                  AU

                  203,7

                  BR

                  52,4

                  CL

                  86,3

                  NZ

                  96,9

                  US

                  93,0

                  ZA

                  148,1

                  ZZ

                  113,4

                  0808 30 90

                  CN

                  93,1

                  US

                  201,1

                  ZZ

                  147,1

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/303 на Комисията от 1 март 2016 година за вписване на наименование в регистъра на защитените наименования за произход и защитените географски указания [Pane Toscano (ЗНП)]

text:
               4.3.2016

               BG

               Официален вестник на Европейския съюз

               L 58/24

         РЕГЛАМЕНТ ЗА ИЗПЪЛНЕНИЕ (ЕС) 2016/303 НА КОМИСИЯТА
   от 1 март 2016 година
   за вписване на наименование в регистъра на защитените наименования за произход и защитените географски указания [Pane Toscano (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Pane Toscano“, подадено от Италия, бе публикувано в Официален вестник на Европейския съюз
                   (2).

               (2)

               С уведомление за възражение от 12 ноември 2013 г. и мотивирано възражение от 10 декември 2013 г. Обединеното кралство възрази срещу регистрацията по член 51, параграф 2 от Регламент (ЕС) № 1151/2012. С уведомление за възражение от 12 ноември 2013 г., заведено в регистъра за поща на Комисията на 19 ноември 2013 г., Белгия възрази срещу регистрацията по член 51, параграф 2 от Регламент (ЕС) № 1151/2012. Изпратеното от Белгия уведомление за възражение вече включваше всички елементи на мотивирано възражение. С писмо от 15 януари 2014 г. Белгия изпрати по-обширно мотивирано възражение по член 51, параграф 2 от Регламент (ЕС) № 1151/2012. Двете възражения бяха счетени за допустими.

               (3)

               С писма от 24 януари 2014 г. и 13 февруари 2014 г. Комисията прикани Италия и Обединеното кралство, от една страна, и Италия и Белгия, от друга страна, да проведат подходящи консултации, за да постигнат съгласие помежду си в съответствие със своите вътрешни процедури.

               (4)

               Между страните не беше постигнато съгласие.

               (5)

               Тъй като не беше постигнато съгласие, Комисията следва да приеме решение в съответствие с процедурата по член 52, параграф 3, буква б) от Регламент (ЕС) № 1151/2012.

               (6)

               В съответствие с член 10, параграф 1, букви а) и г) от Регламент (ЕС) № 1151/2012 възразяващите страни твърдяха, че регистрацията на „Pane Toscano“ като защитено наименование за произход е в противоречие с член 5 и член 7, параграф 1 от Регламент (ЕС) № 1151/2012 и че наименованието „Pane Toscano“ е родово.

               (7)

               Възразяващите страни твърдят, че меката пшеница, от която се добива реколта в Тоскана, се състои от сортове, обичайно отглеждани в повечето части на страната. Тези сортове не могат да се считат за местни или специфични за Тоскана сортове. Преработката на зърното до получаване на брашно тип „0“ с пшеничен зародиш, която се осъществява в определения географски район, е в общия случай подобна на преработката, осъществявана навсякъде в Италия и в Европа като цяло. Тъй като смесването на различни качества мека пшеница е необходимо, за да се постигне правилната смес, подходяща за предназначението на необходимото брашно, продуктът се характеризира от техническите характеристики на брашното, а не от произхода на меката пшеница. Техническите характеристики на произведеното от мека пшеница брашно тип „0“ с пшеничен зародиш, чието използване е задължително при производството на „Pane Toscano“, са родови и не са специфични за Тоскана. Заявлението си противоречи в точка 5.2, където се твърди, че високата хранителна стойност и лесната смилаемост на продукта се дължат на използването на смес от брашна, докато в точка 3.3 е посочено използването само на едно специфично брашно тип „0“ с пшеничен зародиш, произведено от мека пшеница. В заявлението не е показана причинно-следствената връзка между географския район и качеството или характеристиките на продукта. Това се потвърждава от обстоятелството, че се налага единният документ да се позове на „доброто познаване“ от страна на „операторите“, което се счита за „решаващо“„предвид всички тези фактори“. Съхранението на брашното в мелницата в продължение на подходящ период от време, за да се осигури протичането на процеса на така нареченото „maturazione“ (зреене), не е специфично. То е обичайна практика, която се използва широко в целия Европейски съюз. Предлаганото за регистрация наименование „Pane Toscano“ се използва обичайно в цяла Тоскана за обозначаване на няколко вида хляб, които по всяка вероятност не се произвеждат съгласно процеса, описан в заявлението. Освен това в Италия „Pane Toscano“ се смята за синоним на безсолен хляб.

               (8)

               В по-нататъшната процедура по предявяване на възражения възразяващите страни твърдяха също, че продуктовата спецификация е трябвало да включва правила относно произхода на семената и че влиянието на температурата върху характеристиките на брашната, за което твърди заявителят, не е доказано с никакви научни доказателства.

               (9)

               Независимо от горепосочените твърдения, представени от възразяващите страни, наименованието „Pane Toscano“ следва да се регистрира като защитено наименование за произход поради изложените по-долу причини.

               (10)

               Наименованието, подлежащо на регистрация, се отнася до продукта „хляб“, а не до брашно или пшеница. Следователно вниманието трябва да се съсредоточи върху продукта „хляб“, за да се провери дали той притежава качеството или характеристиките, които се дължат основно или изключително на специфична географска среда с присъщите ѝ природни и човешки фактори.

               (11)

               Качествата и характеристиките на продукта с наименование „Pane Toscano“, които се дължат основно на специфичната географска среда, са изчерпателно описани в единния документ и в продуктовата спецификация: неговият срок на съхранение, ароматът му на печен лешник, неутралният, т.е. безсолен, вкус на коричката му, хрупкавата му коричка, средината му с цвят от бяло до слонова кост и неравномерно формирани шупли, високата му хранителна стойност и лесна смилаемост, дължащи се на използването на смес от различни сортове пшеница с ниско количество глутен и с хранителната стойност на брашното, съдържащо по естествен начин първоначалния пшеничен зародиш (за разлика от повечето продукти, предлагани в днешно време, в които пшеничният зародиш се прибавя по време на обработката на хляба), и на отсъствието на сол, което характеризира продукта от векове.

               (12)

               Тези специфични качества и характеристики се дължат основно на природните и човешките фактори, характерни за географската среда на определения географски район.

               (13)

               Както посочва заявителят, връзката между географския район и качеството и характеристиките на продукта „Pane Toscano“ ЗНП се състои в дългия процес, при който основната подкваса извлича от брашното, включващо пшеничен зародиш и без съдържание на сол, онези съставки, които по време на печенето на хляба му придават типичните за продукта вкус, вид и срок на съхранение. Пшеничният зародиш, който по естествен начин присъства в брашното след процеса на смилане, подробно описан в продуктовата спецификация, влияе едновременно върху хранителната стойност на „Pane Toscano“ и върху набухването на хляба, благодарение на високото си съдържание на ензими, които участват в процеса на разграждане на сложните захари. Техниката на хлебопроизводителите, които използват подкваса (ферментирало тесто), създава условия за млечно-кисела ферментация; тя води до образуването на вещества, които по време на печене придават на хляба характерния му вкус и мирис. По-специално основната подкваса от ферментирало тесто трябва да взаимодейства с брашна с точни характеристики, посочени в продуктовата спецификация (ниска твърдост, ниска стойност на показателя W и средна стойност на показателя P/L). Поради значителната специфичност на климата такива характеристики се срещат при брашната, получени от сортове пшеница, отглеждани в Тоскана, но не и в съседните зони. Неизползването на сол влияе върху процесите на ферментация и също ясно характеризира свързания с това вкус. Предвид всички тези фактори ролята и познаването от страна на операторите са решаващи, по-специално по отношение на качествените характеристики, приготвянето на подквасата (ферментиралото тесто) и етапите на набухване и на изпичане. Човешките и природните фактори са дълбоко свързани помежду си и съчетани в динамична структура, която в своята цялост представлява връзката между района и качествата на продукта.

               (14)

               На фона на тази представена от заявителя картина възразяващите страни развиха неубедителни доводи, които не биха могли да накърнят основателността на заявлението.

               (15)

               Фактът, че сортовете мека пшеница, използвани за производството на продукта с наименование „Pane Toscano“, не са специфични за Тоскана, а се срещат и в други италиански и европейски региони, не е от значение. Сортовете пшеница, които са допустими при производството на „Pane Toscano“, не са посочени в продуктовата спецификация като елемент на специфичност сами по себе си. В действителност няколко сорта пшеница, разрешени за използване при производството на брашно за „Pane Toscano“, произхождат от Тоскана, но това не е решаващото. В продуктовата спецификация и в единния документ се обяснява, че най-важният елемент е влиянието на околната среда върху пшеницата. Макар че имат едно и също генетично наследство, сортовете пшеница развиват специфични характеристики поради влиянието на климатичните условия. Същите сортове, отглеждани в други — дори и съседни на Тоскана — райони, не притежават същите търговски и технически показатели, които са необходими за производството на „Pane Toscano“. В този конкретен случай тосканските фенотипове на тези сортове пшеница, поради въздействието на климатичните условия и по-специално във връзка с минималните температури, дават брашна със специфични показатели (твърдост, стойност на показателя W и стойност на показателя P/L), които са подходящи за производството на „Pane Toscano“.

               (16)

               Предвид гореизложеното се оказва неоснователно и становището, че техническите характеристики на произведеното от мека пшеница брашно, необходимо за производството на „Pane Toscano“, което не е пълнозърнесто брашно — както твърдят възразяващите страни — а просто брашно, включващо пшеничен зародиш, са родови.

               (17)

               Определението на защитено наименование за произход не изисква продуктът да се произвежда чрез процес, който е специфичен за определения географски район. Следователно мелничната преработка на зърното до получаване на брашно и съхранението на това брашно в мелницата не могат да бъдат оспорени в това отношение. Те са описани в продуктовата спецификация, защото производителите трябва да бъдат в състояние да се запознаят с конкретните подробности, отнасящи се до тези процеси. Така или иначе в този конкретен случай процесът на смилане има специфичен характер, тъй като допринася за едно от основните качества на крайния продукт, като позволява да се запази първоначалният пшеничен зародиш в брашното.

               (18)

               Правилото относно смесването на сортовете пшеница с цел да се постигне подходящата смес, необходима за производството на „Pane Toscano“, не поставя под въпрос значението на произхода на пшеницата. Точно обратното — то може да се счита за потвърждение на това, че сортовете не са от значение сами по себе си. Освен това познанията при смесването на сортовете следва да се определят като човешки фактор, представляващ част от географската среда.

               (19)

               Няма противоречие в точка 5.2 от единния документ: думите „тъй като се приготвя от брашна с ниско количество глутен“ следва да се разбират като „тъй като се приготвя от смес от сортове пшеница“, както категорично може да се заключи от общия прочит на единния документ и на продуктовата спецификация, и по-специално от точка 5.1 на тази спецификация.

               (20)

               Неточно е, че ролята и познаването от страна на операторите са определени като „най-важният“ елемент от връзката. Всъщност това е грешка в превода на английския текст на единния документ. Единният документ гласи, че предвид всички тези фактори ролята на операторите е решаваща. Не може да се оспорва, че голямото значение на човешкия фактор като компонент на връзката между качествата на даден продукт със защитено наименование за произход и неговия определен географски район е в съответствие с член 5 от Регламент (ЕС) № 1151/2012.

               (21)

               Неоснователно е твърдението, че предлаганото наименование „Pane Toscano“ се използва обичайно в цяла Тоскана за обозначаване на няколко вида хляб, които по всяка вероятност не се произвеждат съгласно процеса, описан в заявлението. Фактът, че по отношение на дадено наименование, за което е подадено заявление за регистрация, се установява използването му за продукти, необхванати от правилата в предлаганата продуктова спецификация, не е пречка за регистрацията на това наименование. Целта на регистрацията може законосъобразно да бъде хармонизирането на методите на производство на продукта, предлаган на пазара под определено наименование. Твърдението, че в Италия наименованието „Pane Toscano“ е синоним на безсолен хляб, не се подкрепя от никакви доказателства. Освен това следва да се отбележи, че по време на националната процедура за предявяване на възражения не е подадено възражение срещу регистрацията на наименованието „Pane Toscano“ като защитено наименование за произход.

               (22)

               Необходимостта от правила относно произхода на семената не е достатъчно мотивирана. Заключенията относно влиянието на температурата върху характеристиките на отглежданата в Тоскана пшеница са резултат от проучване на климатичните въздействия, основаващо се на статистически данни, събирани в продължение на 29 години. Възразяващите страни не представиха положителни доказателства, които биха могли да опровергаят това проучване.

               (23)

               Предвид гореизложеното наименованието „Pane Toscano“ следва да бъде вписано в регистъра на защитените наименования за произход и защитените географски указания.

               (24)

               Мерките, предвидени в настоящия регламент, са в съответствие със становището на Комитета по политиката за качество на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Pane Toscano“ (ЗНП).
   Наименованието по първа алинея се използва за идентифициране на продукт от клас 2.3. „Хляб, хлебни изделия, сладкарски и захарни изделия, бисквити и други печива“ от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 март 2016 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 235, 14.8.2013 г., стр. 19.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 730/2013 на Комисията от 29 юли 2013 година за някои подробни правила за прилагане относно воденето на сметки с цел определяне на доходите на земеделските стопанства

text:
               30.7.2013

               BG

               Официален вестник на Европейския съюз

               L 203/6

         РЕГЛАМЕНТ ЗА ИЗПЪЛНЕНИЕ (ЕС) № 730/2013 НА КОМИСИЯТА
   от 29 юли 2013 година
   за някои подробни правила за прилагане относно воденето на сметки с цел определяне на доходите на земеделските стопанства
   (кодифициран текст)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1217/2009/ЕО на Съвета от 30 ноември 2009 г. относно създаване на система за събиране на счетоводна информация за доходите и икономическата дейност на земеделските стопанства в Европейската общност (1), и по-специално член 7, параграф 2 и член 10, параграф 2 от него,
   като има предвид, че:

               (1)

               Регламент (ЕИО) № 1915/83 на Комисията от 13 юли 1983 година за някои подробни правила за прилагане относно воденето на сметки с цел определяне на доходите на земеделските стопанства (2) е бил съществено и неколкократно изменян (3). С оглед постигане на яснота и рационалност посоченият регламент следва да бъде кодифициран.

               (2)

               Всяка година трябва да се сключва договор между компетентните органи, посочени от всяка държава-членка и счетоводните служби, които не са част от административна служба, с който договор счетоводната служба се ангажира да изпълнява своите задължения в съответствие с правилата на Съюза. Въпросният договор следва да включва разпоредби, позоваващи се на тези правила на Съюза.

               (3)

               С цел да осигури представянето на резултатите от системата за информация всяка година да бъде по време, което да не е много отдалечено от датата на изпращане на първите земеделски статистически отчети на Комисията, периодът, в който попада краят на счетоводната година, следва да бъде ограничен.

               (4)

               От бюджетни съображения и за да се улесни финансовото регулиране, е необходимо да се предвиди ограничение за всяка държава-членка за максималния брой земеделски статистически отчети, които ѝ се заплащат, като този брой е указан в приложението към Регламент (ЕС) № 1291/2009 на Комисията от 18 декември 2009 година относно избора на отчетни стопанства с цел определяне на доходите на земеделските стопанства (4). Необходимо е да се гарантира известна гъвкавост по отношение на броя земеделски статистически отчети за всеки избираем район, при условие че се спазва общият брой отчетни стопанства за държава-членка, предвиден в приложението, ако в съответната държава-членка има повече от един район.

               (5)

               Ако общият брой надлежно попълнени и изпратени в срок земеделски статистически отчети от район или от държава-членка е под 80 % от максималния брой, определен за съответния район или държава-членка, следва да се намали фиксираното възнаграждение за този район или държава-членка.

               (6)

               Срокът за изпращане на земеделските статистически отчети следва да бъде такъв, че да позволява на счетоводните служби, органите за връзка и Комисията да изпълняват своите задачи.

               (7)

               Периодът за изпращането на земеделските статистически отчети следва да се изчислява от края на счетоводната година, за която се отнасят.

               (8)

               За да се счита надлежно попълнен, земеделският статистически отчет трябва да съдържа данни, които са достоверни, регистрирани и представени в съответствие с Регламент (ЕО) № 868/2008 на Комисията от 3 септември 2008 година относно формуляра за земеделския статистически отчет, използван за определяне на приходите на земеделските стопанства и за анализ на икономическата дейност на тези стопанства (5).

               (9)

               Фиксираното възнаграждение, поемано от Комисията, следва да бъде платено за надлежно попълнени и изпратени в рамките на установения период земеделски статистически отчети.

               (10)

               В резултат на общото покачване на разходите и неговия ефект върху разходите за попълването на земеделския статистическия отчет, възнаграждението следва да се преразглежда периодично.

               (11)

               За да се подобри изпълнението на финансовите операции, включени в плащането на фиксираното възнаграждение, следва да се вземат мерки за плащане по сметка.

               (12)

               Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,

         ПРИЕ НАСТОЯЩИЯ РЕГЛАМЕНТ:
   Член 1
   Договорът, посочен в член 10, параграф 1 на Регламент (ЕО) № 1217/2009, съдържа най-малко клаузите, изложени в приложение I към настоящия регламент.
   Член 2
   Счетоводната година от 12 последователни месеца, посочена в точка I (a) от приложение II на Регламент (ЕО) № 868/2008 приключва в рамките на периода от 31 декември до 30 юни включително.
   Член 3
   Органът за връзка изпраща на Комисията всички земеделски статистически отчети, представени във формата, определена в Регламент (ЕО) № 868/2008.
   Земеделските статистически отчети се изпращат не по-късно от 12 месеца след края на съответната счетоводна година.
   Получените земеделски статистически отчети се считат за изпратени на Комисията, когато органът за връзка потвърди, че данните са готови да бъдат въведени в базата данни на Комисията, след като данните са били въведени в системата за предаване и контрол на данните на Комисията, и след като последващите компютърни проверки са били извършени.
   Член 4
   Земеделският статистически отчет е надлежно попълнен, когато съдържанието му е достоверно и счетоводните данни, съдържащи се в него, са регистрирани и представени в съответствие с Регламент (ЕО) № 868/2008.
   Член 5
   1.   Комисията заплаща на държавите-членки фиксирано възнаграждение за всеки надлежно попълнен земеделски статистически отчет, който ѝ е бил изпратен в сроковете, посочени в член 3.
   2.   Общият брой надлежно попълнени и изпратени в срок земеделски статистически отчети, за които се заплаща фиксирано възнаграждение, не може да надвишава общия брой отчетни стопанства, определен за съответната държава-членка в приложението към Регламент (ЕС) № 1291/2009.
   По отношение на държавите-членки, които имат повече от един район, броят надлежно попълнени и изпратени в срок земеделски статистически отчети от даден район, за които се заплаща фиксирано възнаграждение, може да надвишава до 20 % броя, определен за този район, при условие че общият брой надлежно попълнени и изпратени в срок земеделски статистически отчети от съответната държава-членка не надвишава броя, определен за тази държава в приложението към Регламент (ЕС) № 1291/2009.
   Ако броят надлежно попълнени и изпратени в срок земеделски статистически отчети от даден район или държава-членка е под 80 % от броя на отчетните стопанства, определен за този район или държава-членка, фиксираното възнаграждение за земеделските статистически отчети за този район или държава-членка се намалява с 20 %.
   При недостиг в даден район или държава-членка намалението се прилага само в национален мащаб.
   3.   Фиксираното възнаграждение се плаща на две части:

               а)

               плащането по сметка, отговарящо на 50 % от възнаграждението, се извършва в началото на всяка счетоводна година на държавата-членка за броя на отчетните стопанства, залегнали в приложението към Регламент (ЕС) № 1291/2009;

               б)

               останалата част, която се изчислява чрез умножаване на възнаграждението по броя на надлежно попълнените земеделски статистически отчети, изпратени на Комисията, и приспадане на плащането по сметка, посочено в точка а), се плаща в срок от 6 месеца от получаването на земеделските статистически отчети от Комисията.

         4.   Размерът на фиксираното възнаграждение се установява в съответствие с процедурата, посочена в член 18, параграф 2 от Регламент (ЕО) № 1217/2009.
   Член 6
   Регламент (ЕИО) № 1915/83 се отменя.
   Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение III.
   Член 7
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юли 2013 година.

            За Комисията

            Председател

         José Manuel BARROSO

      (1)  ОВ L 328, 15.12.2009, стр. 27.

      (2)  ОВ L 190, 14.7.1983, стр. 25.

      (3)  Вж. приложение II.

      (4)  ОВ L 347, 24.12.2009 г., стр. 14.

      (5)  ОВ L 237, 4.9.2008 г., стр. 18.

      ПРИЛОЖЕНИЕ I

         Условия на договора, посочен в член 10, параграф 1 от Регламент (ЕО) № 1217/2009

      Договорите, сключени между компетентния орган, посочен от държавата-членка и счетоводните служби, които не са част от административна служба и които са избрани в съответствие с разпоредбите на Регламент (ЕО) № 1217/2009, включват най-малко следните условия, ясно изразени:

                  —

                  ангажимент на счетоводната служба да попълни земеделските статистически отчети в съответствие с правилата на Съюза,

                  —

                  ангажимент на счетоводната служба да изпрати земеделските статистически отчети в рамките на период, който позволява спазването на правилата на Съюза,

                  —

                  ангажимент на счетоводната служба да предостави на органа за връзка цялата информация, която той може да поиска при изпълнение на задълженията си,

                  —

                  ангажимент на счетоводната служба да не разкрива никакви индивидуални счетоводни данни или друга индивидуална информация, които получава при изпълнението на своите задължения или при изпълнението на своите задължения в рамките на системата за земеделска счетоводна информация, както и гаранция, че всички лица, ангажирани в изпълнението на такива задачи, ще са обвързани със същите задължения и че тя ще вземе всички необходими мерки в този смисъл.

      ПРИЛОЖЕНИЕ II

         Отмененият регламент и списък на неговите последователни изменения

                  Регламент (ЕИО) № 1915/83 на Комисията

                  (ОВ L 190, 14.7.1983, стр. 25)

                  Регламент (ЕО) № 1388/2004 на Комисията

                  (ОВ L 255, 31.7.2004, стр. 5)

                  Регламент (ЕО) № 2204/2004 на Комисията

                  (ОВ L 374, 22.12.2004, стр. 40)

                  Регламент (ЕО) № 1192/2005 на Комисията

                  (ОВ L 194, 26.7.2005, стр. 3)

      ПРИЛОЖЕНИЕ III

         Таблица на съответствието

                  Регламент (ЕИО) № 1915/83

                  Настоящият регламент

                  Членове 1 и 2

                  Членове 1 и 2

                  Член 3, първа алинея

                  Член 3, първа алинея

                  Член 3, втора алинея

                  —

                  Член 3, трета алинея

                  Член 3, втора алинея

                  Член 3, четвърта алинея

                  Член 3, трета алинея

                  Член 4, уводни думи

                     Член 4

                  Член 4, първо тире

                     Член 4

                  Член 4, второ тире

                     Член 4

                  Член 5, параграф 1

                  Член 5, параграф 1

                  Член 5, параграф 1a, първа и втора алинеи

                  Член 5, параграф 2, първа и втора алинеи

                  Член 5, параграф 1a, трета алинея, уводни думи

                  Член 5, параграф 2, трета алинея

                  Член 5, параграф 1a, трета алинея, първо и второ тире

                  —

                  Член 5, параграф 1а, четвърта алинея

                  Член 5, параграф 2, четвърта алинея

                  Член 5, параграф 1а, пета алинея

                  —

                  Член 5, параграф 2, уводни думи

                  Член 5, параграф 3, уводни думи

                  Член 5, параграф 2, първо тире

                  Член 5, параграф 3, буква а)

                  Член 5, параграф 2, второ тире

                  Член 5, параграф 3, буква б)

                  Член 5, параграф 3

                  Член 5, параграф 4

                  —

                     Член 6

                  Член 6, първа алинея

                     Член 7

                  Член 6, втора и трета алинеи

                  —

                  Приложение

                  Приложение I

                  —

                  Приложение II

                  —

                  Приложение III


title: Регламент за изпълнение (ЕС) № 1166/2011 на Комисията от 15 ноември 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент за изменение (ЕC) № 971/2011 за 2011/12 пазарна година

text:
               16.11.2011

               BG

               Официален вестник на Европейския съюз

               L 297/59

         РЕГЛАМЕНТ ЗА ИЗПЪЛНЕНИЕ (ЕС) № 1166/2011 НА КОМИСИЯТА
   от 15 ноември 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент за изменение (ЕC) № 971/2011 за 2011/12 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2011/12 пазарна година се определя от Регламент за изменение (ЕC) № 971/2011 на Комисията (3). Тези цени и мита са последно изменени с Регламент за изменение (ЕC) № 1163/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент за изменение (ЕC) № 971/2011, за 2011/12 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 16 ноември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 ноември 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 254, 30.9.2011 г., стр. 12.

      (4)  ОВ L 296, 15.11.2011 г., стр. 33.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 16 ноември 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) № 643/2013 на Комисията от 4 юли 2013 година за разрешаване на патент синьо V като фуражна добавка за животни, които не се отглеждат за производство на храна, и за изменение на Регламент (ЕО) № 358/2005  текст от значение за ЕИП

text:
               5.7.2013

               BG

               Официален вестник на Европейския съюз

               L 186/7

         РЕГЛАМЕНТ ЗА ИЗПЪЛНЕНИЕ (ЕС) № 643/2013 НА КОМИСИЯТА
   от 4 юли 2013 година
   за разрешаване на патент синьо V като фуражна добавка за животни, които не се отглеждат за производство на храна, и за изменение на Регламент (ЕО) № 358/2005
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, разрешени съгласно Директива 70/524/ЕИО на Съвета (2).

               (2)

               В съответствие с Директива 70/524/ЕИО патент синьо V е разрешен без ограничение във времето като фуражна добавка в някои фуражни суровини за всички животни и в храни, предназначени за котки и кучета, с Директива 74/181/ЕИО на Комисията (3) и във фуражи, предназначени за употреба при хранещи се със семена декоративни птички и малки гризачи, с Регламент (ЕО) № 358/2005 на Комисията (4). Впоследствие препаратът беше вписан в Регистъра на фуражните добавки на Европейския съюз като съществуващ продукт в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от него беше подадено заявление за извършване на повторна оценка на патент синьо V като фуражна добавка за кучета, котки и други животни, които не се отглеждат за производство на храна, с искане добавката да се включи в категорията „сензорни добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („Органът“) заключи в становището си от 31 януари 2013 г. (5), че при предложените условия на употреба във фуражите патент синьо V не оказва неблагоприятно въздействие върху здравето на животните и не се очаква да представлява допълнителен риск за околната среда. Органът не счита, че са необходими специфични изисквания за мониторинг след пускането на пазара. Освен това Органът заключи, че ако се вземат съответните предпазни мерки, няма да възникнат опасения във връзка с безопасността на потребителите. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на патент синьо V се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на посоченото вещество следва да бъде разрешена съгласно указаното в приложението към настоящия регламент.

               (6)

               С оглед на предоставянето на ново разрешително съгласно Регламент (ЕО) № 1831/2003 Регламент (ЕО) № 358/2005 следва да бъде съответно изменен.

               (7)

               Тъй като няма съображения във връзка с безопасността, които да налагат незабавното прилагане на измененията в условията за разрешителното, е целесъобразно да се предвиди преходен период за изчерпване на съществуващите складови запаси от добавката, премиксите и комбинираните фуражи, които я съдържат, така както е разрешен с Директива 74/181/ЕИО и Регламент (ЕО) № 358/2005.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се посоченото в приложението вещество, принадлежащо към категорията „сензорни добавки“ и функционалната група „оцветители, вещества, които добавят или възстановяват цвета във фуражите“, като добавка при храненето на животните при спазване на определените в същото приложение условия.
   Член 2
   В приложение II към Регламент (ЕО) № 358/2005 вписването в ред Е 131 се заличава.
   Член 3
   Посоченото в приложението вещество и съдържащите го фуражи, които са произведени и етикетирани преди 25 юли 2015 г. съгласно правилата, приложими преди 25 юли 2013 г., могат да продължат да се пускат на пазара и да се използват до изчерпване на складовите наличности.
   Член 4
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 юли 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  ОВ L 94, 4.4.1974 г., стр. 16.

      (4)  ОВ L 57, 3.3.2005 г., стр. 3.

      (5)  EFSA Journal (Бюлетин на ЕОБХ) 2013 г.; 11(3):3108.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  мг/кг пълноценен фураж със съдържание на влага 12 %

                     Категория: сензорни добавки. Функционална група: оцветители, вещества, които придават цвят или възстановяват цвета на фуражите

                  2a131

                  —

                  Патент синьо V

                                 Активно вещество

                              Патент синьо V

                                 Характеристика на активното вещество

                              Наименование: Калциево или натриево съединение на [4-(α-(4-диетиламинофенил)-5-хидрокси-2,4-дисулфофенил-метилиден) 2,5-циклохексадиен-1-илиден] диетиламониев хидроксид вътрешнокомплексна сол и спомагателни оцветители в съчетание с натриев хлорид и/или натриев сулфат, и/или калциев сулфат като основни безцветни компоненти. Допуска се и калиева сол.

                                 Състав на добавката

                              Критерии за чистота: минимум 90 % общи оцветители, изчислени като натриеви, калциеви или калиеви соли.
                              Левко база: Не повече от 1,0 %

                                 Метод за анализ
                                  (1)

                                          —

                                          За количественото определяне на общото съдържание на оцветители от патент синьо V във фуражната добавка и фуражите: Спектрофотометрия при 638 nm (монография № 1 на СЕКДХ, метод от том 4, препоръчан с Директива 2008/128/ЕО на Комисията (2).

                  Всички животни, които не се отглеждат за производство на храна

                  —

                  —

                  250

                  За безопасността на потребителите: да се използват средства за дихателна защита, предпазни очила и ръкавици по време на работа.

                  25 юли 2023 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  ОВ L 6, 10.1.2009 г., стр. 20.


title: Регламент за изпълнение (ЕС) № 839/2014 на Комисията от 31 юли 2014 година за одобрение на изменение, което не е несъществено, в спецификацията на название, вписано в Регистъра на защитените наименования за произход и на защитените географски указания [Горнооряховски суджук (Gornooryahovski Sudzhuk) (ЗГУ)]

text:
               2.8.2014

               BG

               Официален вестник на Европейския съюз

               L 231/1

         РЕГЛАМЕНТ ЗА ИЗПЪЛНЕНИЕ (ЕС) № 839/2014 НА КОМИСИЯТА
   от 31 юли 2014 година
   за одобрение на изменение, което не е несъществено, в спецификацията на название, вписано в Регистъра на защитените наименования за произход и на защитените географски указания [Горнооряховски суджук (Gornooryahovski Sudzhuk) (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на България за одобрение на изменение в спецификацията на защитеното географско указание „Горнооряховски суджук“ (Gornooryahovski Sudzhuk), регистрирано по силата на Регламент за изпълнение (ЕС) № 1370/2011 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявление за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз на изменение в спецификацията, свързано с названието „Горнооряховски суджук“ (Gornooryahovski Sudzhuk) (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 юли 2014 година.

            За Комисията,

            от името на председателя,

         Ferdinando NELLI FEROCI

            Член на Комисията

      (1)  ОВ L 343, 14.12.2012 г., стр. 1.

      (2)  Регламент за изпълнение (ЕС) № 1370/2011 на Комисията от 21 декември 2011 година за вписване на название в регистъра на защитените наименования за произход и защитените географски указания [Горнооряховски суджук (Gornooryahovski sudzhuk) (ЗГУ)] (ОВ L 341, 22.12.2011 г., стр. 39).

      (3)  ОВ C 75, 14.3.2014 г., стр. 9.


title: Регламент за изпълнение (ЕС) № 983/2014 на Комисията от 18 септември 2014 година за установяване на стандартни стойности при внос с цел определяне на входната цена на някои плодове и зеленчуци

text:
               19.9.2014

               BG

               Официален вестник на Европейския съюз

               L 277/1

         РЕГЛАМЕНТ ЗА ИЗПЪЛНЕНИЕ (ЕС) № 983/2014 НА КОМИСИЯТА
   от 18 септември 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 септември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/415 на Комисията от 21 март 2016 година за отхвърляне на приетите гаранции от двама производители износители и за отмяна на Решение 2008/577/ЕО за приемане на гаранциите, предложени във връзка с антидъмпинговата процедура относно вноса на амониев нитрат с произход от Русия

text:
               22.3.2016

               BG

               Официален вестник на Европейския съюз

               L 75/10

         РЕГЛАМЕНТ ЗА ИЗПЪЛНЕНИЕ (ЕС) 2016/415 НА КОМИСИЯТА
   от 21 март 2016 година
   за отхвърляне на приетите гаранции от двама производители износители и за отмяна на Решение 2008/577/ЕО за приемане на гаранциите, предложени във връзка с антидъмпинговата процедура относно вноса на амониев нитрат с произход от Русия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 8 от него,
   като с настоящото уведомява държавите членки,
   като има предвид, че:
   A.   СЪЩЕСТВУВАЩИ МЕРКИ

               (1)

               С Регламент (ЕО) № 2022/95 (2) Съветът наложи окончателно антидъмпингово мито върху вноса на амониев нитрат с произход от Русия. След преразглеждане с оглед на изтичане на срока на действие на мерките и междинно преразглеждане, с Регламент (ЕО) № 658/2002 (3) Съветът наложи окончателно антидъмпингово мито върху вноса на амониев нитрат с произход от Русия. След ново преразглеждане с оглед на изтичане на срока на действие на мерките и междинно преразглеждане, с Регламент (ЕО) № 661/2008 (4) Съветът наложи окончателно антидъмпингово мито върху вноса на амониев нитрат с произход от Русия. Също след преразглеждане с оглед на изтичане на срока на действие на мерките, с Регламент за изпълнение (ЕС) № 999/2014 (5) Комисията наложи окончателно антидъмпингово мито върху вноса на амониев нитрат с произход от Русия.

               (2)

               С Решение 2008/577/ЕО (6) („решението“) Комисията прие ценова гаранция („гаранцията“) от някои производители, в това число руските производители ОАО „Акрон“ и ОАО „Дорогобуж“, членове на холдинговото дружество „Акрон“ (наричани заедно „Акрон“), относно вноса на амониев нитрат, произвеждан от тези дружества и продаван на първия независим клиент в Съюза.

               (3)

               Със същото решение Комисията прие и гаранция от украинското дружество ПАО„Азот“ (гр. Черкаси). Срокът на действие на мерките върху вноса на амониев нитрат с произход от Украйна изтече на 17 юни 2012 г. (7), поради което на същия ден изтече и срокът на съответната гаранция.

               (4)

               Със същото решение Комисията прие и гаранция от групата „Еврохим“. С Решение 2012/629/ЕС (8) Комисията отхвърли приетата гаранция, предложена от групата „Еврохим“, поради неприложимост на гаранцията.

               (5)

               Приетата от „Акрон“ гаранция се основава на следните три елемента: 1) индексиране на минималните цени в съответствие с публичните международни котировки, 2) количествен таван и 3) ангажимент продуктите, обхванати от гаранцията, да не се продават на същите клиенти в Европейския съюз, на които се продават други продукти, с изключение на определени други продукти, за които „Акрон“ поема ангажимент да спазва специален режим на цените.

               (6)

               Както се посочва в съображение 14 от Решение 2008/577/ЕО, при приемането на гаранцията Комисията е счела, че поради структурата за продажби на „Акрон“ рискът от заобикаляне на гаранцията е ограничен.

         Б.   ПРОМЯНА В ОБСТОЯТЕЛСТВАТА

      Стопански взаимоотношения на „Акрон“

               (7)

               През май 2012 г. „Акрон“ уведоми Комисията за намерението си да придобие дял в химически завод в Съюза. През август 2012 г. дружеството уведоми Комисията за промяна в корпоративната си структура, а именно че е придобило миноритарно дялово участие в посочения химически завод в Съюза, и изтъкна, че тази корпоративна промяна няма отражение върху прилагането на гаранцията. След като направи оценка на представените от „Акрон“ доказателства, първоначално Комисията сметна, че тази промяна в корпоративната структура на дружеството няма отражение върху гаранцията. Понастоящем обаче Комисията разполага с нови доказателства, които сочат, че когато я е уведомило за промяна в структурата си, дружеството е представило непълна информация. По-специално Комисията не е била уведомена, че освен химични продукти посоченият производител от Европейския съюз също така произвежда и продава торове, в това число амониев нитрат. Освен това доказателствата, с които понастоящем разполага Комисията, сочат, че след като през август 2012 г. дружеството я е уведомило за това, дяловото участие на „Акрон“ се е увеличило още повече.

      Предварителна оценка

               (8)

               Комисията анализира възможните последствия предвид доказателствата, с които разполага, и счете, че е налице голям риск от кръстосано компенсиране. Ако обектът за производство и продажба на торове в Европейския съюз, в който „Акрон“ има дялово участие, продава някои свои продукти на същите клиенти като „Акрон“, цените по тези трансакции могат да се определят така, че да компенсират минималната вносна цена, за която е поета гаранция. Подобна компенсация обаче не би могла да се открие чрез дейности за наблюдение, тъй като ценовата структура на повечето продукти, произвеждани от обекта за производство и продажба на торове, в който „Акрон“ има дялово участие, не се посочва в никакви обществено достъпни източници. Поради това не може да се прецени дали цените, заплатени от клиентите, отговарят на стойността на продуктите, или отразяват евентуална отстъпка, направена с цел да се компенсират трансакциите, обект на гаранцията, за които трябва да се спазва минимална вносна цена. Вследствие на това наблюдението на гаранцията би станало неприложимо и неосъществимо.

               (9)

               Комисията надлежно уведоми „Акрон“ и обяви, че предвид обстоятелствата, описани в съображения 7 и 8, счита, че гаранцията следва да бъде оттеглена. На дружеството бе дадена възможност за коментар.

         В.   ПИСМЕНИ ИЗЛОЖЕНИЯ И ИЗСЛУШВАНЕ

               (10)

               „Акрон“ представи писмени изявления и получи възможност представителите му да бъдат изслушани. В отговор на документа за оповестяването „Акрон“ отново изтъкна доводите, приведени от дружеството, когато то за първи път беше уведомено за обстоятелството, че гаранцията е несъвместима с дяловото му участие в дружество — производител на торове в Съюза. Доводите на „Акрон“ са разгледани в документа за оповестяването и в настоящия регламент.

               (11)

               Няколко страни изпратиха писмени изявления до Комисията, с които подкрепят становището на „Акрон“ (те обаче не са адресати на оповестяването от страна на Комисията и не са поканени да представят коментари). Страните заявиха, че не участват в практики за кръстосано компенсиране с „Акрон“. Въпреки това тези изявления сами по себе си не намаляват риска от кръстосано компенсиране. При всяко положение установената практика на Комисията е да не приема ценови гаранции, ако съществува голям риск от кръстосано компенсиране, независимо дали е налице компенсиране, или не.

               (12)

               Представителите на „Акрон“ заявиха, че са действали добросъвестно, когато съгласно определението за свързана страна и в съответствие с точка 5.14 от гаранционното споразумение са уведомили Комисията за някои промени в корпоративната структура на дружеството.

               (13)

               Освен това според „Акрон“ дружеството трябва да се разглежда като финансов инвеститор в дружество в Съюза, а придобитото дялово участие му предоставя само ограничени законови права в процеса на вземане на решения и следователно то няма контрол над дружеството в Съюза по смисъла на конкурентното право на Съюза.

               (14)

               Представителите на „Акрон“ подчертаха, че съгласно правото на Съюза и националното законодателство в областта на конкуренцията не се допускат обмен на чувствителна търговска информация, нито съгласуване на продажбите с конкурентите на дружеството в Съюза или на друго място, което е задължителна предпоставка за кръстосано компенсиране.

               (15)

               Комисията счита, че приведените от „Акрон“ доводи следва да бъдат отхвърлени поради следните причини:

               (16)

               На първо място, предложената от „Акрон“ гаранция съдържа определение за свързана страна. Съгласно първата клауза на гаранционното споразумение дялово участие от 5 % или повече в друго дружество е достатъчно основание дружеството да бъде счетено за свързана страна; този процент следва да се вземе предвид при оценката на възможността за наблюдение и приложимостта на гаранцията.

               (17)

               Освен това Комисията отново изтъква проблемите във връзка с кръстосано компенсиране, изложени в съображение 8. Не може да се изключи и възможността някои ценови котировки (които са основата на механизма за индексиране на цените по гаранцията) да бъдат повлияни от продажбите на свързания производител в Съюза.

               (18)

               Самите представители на „Акрон“ признават, че дяловото участие в дружеството на производителя в Съюза е основание да се допусне съществуването на риск от кръстосано компенсиране, макар да опровергават това. Съображения от областта на конкурентното право — на национално равнище или на равнището на Съюза — с довода, че на теория подобно поведение не е в интерес на „Акрон“, нямат отношение към възможността за наблюдение и приложимостта на гаранцията. Подобни съображения сами по себе си не намаляват риска от кръстосано компенсиране.

               (19)

               „Акрон“ заяви, че кръстосаното компенсиране е в разрез с търговския интерес както на самото дружество, така и на свързания производител в Съюза. Това твърдение само по себе си не намалява риска от кръстосано компенсиране, тъй като понятието за търговски интерес не може да се преценява абстрактно. Също така според оценката на Комисията не е възможно да се изключат стимули за кръстосано компенсиране, тъй като и свързаният производител в Съюза, и „Акрон“ продават в Съюза продукти, различни от амониев нитрат, потенциално на едни и същи клиенти. Проследяването на тези продажби в Съюза би било неосъществимо или направо невъзможно. В това отношение следва да се обърне внимание на сложната структура на групите дружества в състава на „Акрон“ и на свързания производител в Съюза. Поради това съществува голям риск от кръстосано компенсиране при продажбите на амониев нитрат или други продукти на едни и същи клиенти.

               (20)

               На второ място, производителят в Съюза не може да подлежи на наблюдение, тъй като не може да бъде страна по гаранцията — съгласно член 8 от основния регламент гаранции могат да се предлагат само от износители.

               (21)

               На трето място, дори ако производителят от Съюза може да бъде страна по гаранцията, quod non, наблюдението за изпълнението на такава гаранция би било неосъществимо, както е посочено в съображения 8 и 19 по-горе.

               (22)

               С оглед на гореизложеното и въз основа на наличните към момента доказателства Комисията заключи, че след промяната в корпоративната структура на дружеството е налице голям риск от кръстосано компенсиране и приетата гаранция от „Акрон“ става неприложима, поради което следва да бъде отхвърлена.

               (23)

               На последно място, „Акрон“ предложи да се приложи допълнителен механизъм за наблюдение в рамките на гаранцията. По-конкретно „Акрон“ предложи редовно да предоставя на Комисията заверен отчет за паричните потоци между двете групи дружества. Този нов механизъм обаче още повече ще усложни и утежни наблюдението на гаранцията и няма да намали установените рискове и проблеми във връзка с кръстосаното компенсиране.

               (24)

               Нито един от доводите, представени от „Акрон“, не променя оценката на Комисията, че наблюдението на гаранцията вече е неосъществимо.

         Г.   ОТМЯНА НА РЕШЕНИЕ 2008/577/ЕО

               (25)

               С оглед на гореизложеното, в съответствие с член 8, параграф 9 от основния регламент, както и в съответствие с условията на гаранцията, според които Комисията има право да я оттегли едностранно, Комисията заключи, че приемането на предложената от „Акрон“ гаранция следва да бъде оттеглено, а Решение 2008/577/ЕО на Комисията следва да бъде отменено. Съответно за вноса на разглеждания продукт, произведен от „Акрон“ (допълнителен код по ТАРИК A532), следва да се прилага окончателното антидъмпингово мито, наложено с Регламент за изпълнение (ЕС) № 999/2014 на Комисията,

         ПРИЕ НАСТОЯЩИЯ РЕГЛАМЕНТ:
   Член 1
   Приемането на гаранцията по отношение на дружествата ОАО „Акрон“ (JSC Acron), Велики Новгород, Русия, и ОАО „Дорогобуж“ (JSC Dorogobuzh), Дорогобуж, Русия, членове на холдинговото дружество „Акрон“, относно вноса на амониев нитрат, произвеждан от тези дружества и продаван на първия независим клиент в Съюза (допълнителен код по ТАРИК A532), се оттегля.
   Член 2
   Решение 2008/577/ЕО се отменя.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2016 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  ОВ L 198, 23.8.1995 г., стр. 1.

      (3)  ОВ L 102, 18.4.2002 г., стр. 1.

      (4)  ОВ L 185, 12.7.2008 г., стр. 1.

      (5)  ОВ L 280, 24.9.2014 г., стр. 19.

      (6)  ОВ L 185, 12.7.2008 г., стр. 43.

      (7)  ОВ C 171, 16.6.2012 г., стр. 25.

      (8)  ОВ L 277, 11.10.2012 г., стр. 8.